मंदिर(Katasraj Temple) के निकट ही एक सुन्दर कुण्ड भी है जिसका पानी दो रंग का है. जिस स्थान पर कुण्ड के पानी कम गहरा है उस स्थान पर कुण्ड के पानी का रंग हरा तथा अधिक गहरे स्थान वाली जगह पर पानी का रंग नीला है. मान्यता है मंदिर के इस कुण्ड का निर्माण भगवान शिव के आसु से हुआ था. जब भगवान शिव की पत्नी सती हवन कुण्ड की अग्नि में कूद गयी तो उनके वियोग में भगवान शिव के आँखों से दो बून्द आसु गिरे थे. भगवान शिव के आंसू के एक बून्द से कटासराज(Katasraj Temple) के इस कुण्ड का निर्माण हुआ तथा दूसरा आंसू का बून्द पुष्कर में गिरा था. यह भी कहा जाता है की इसी कुण्ड के तट पर महाभारत काल में यक्ष ने युधिष्ठर से प्रश्न पूछे थे.